28.11.2022
SK
Úradný vestník Európskej únie
C 451/23
— 2. v poradí: Consortium APC, skupina hospodárskych subjektov, ktorej vedúcim subjektom je spoločnosť Atos Luxembourg PSF a zmluvnými partnermi sú PWC EU Services a Computer Resources International Luxembourg; sídlo skupiny hospodárskych subjektov: L-3364 Leudelange (Luxembursko), rue du Château d’Eau 12; — 3. v poradí: FACI2T Consortium, skupina hospodárskych subjektov, ktorej vedúcim subjektom je CTG IT Solutions S.A. a zmluvnými partnermi sú Fujitsu Technology Solutions N.V./S.A., Netcompany Intrasoft S.A. a AXIANSEU – DIGITAL SOLUTIONS S.A., sídlo skupiny hospodárskych subjektov: L-8070 Bertrange (Luxembursko), rue des Mérovingiens 7; — o nezadaní uvedenej zákazky konzorciu InfraExpert, ktorého sú žalobkyne, ktoré sú bližšie určené vyššie, súčasťou, t. j. konzorciu, ktoré bolo vytvorené na účel/na účely/s cieľom predloženia ponuky v rámci sporného postupu zadávania zákazky, ako aj podpísania a vykonávania rámcovej zmluvy a osobitných dohôd, ku ktorých podpisu by mohlo dôjsť po zadaní zákazky, – rozhodnutie o odmietnutí zadania zákazky, oznámené žalobkyniam doporučeným listom z 3. októbra 2022, referenčná značka GEDA (2022) 27063; — subsidiárne, pred vydaním rozsudku, pokiaľ by sa Všeobecný súd rozhodujúci vo veci domnieval, že potrebuje ďalšie informácie: — nariadil, aby žalovaný, ktorý je bližšie určený vyššie, predložil tieto dokumenty: — rozhodnutie(-a) týkajúce sa „nezvyčajných okolností spojených s možnou situáciou vylúčenia viacerých uchádzačov“, ktoré sa zmieňujú v žiadostiach o predĺženie lehoty platnosti ponúk, vyjadrených žalovaným v rámci sporného postupu zadávania zákazky; — čestné vyhlásenie konzorcia OneCode a/alebo spoločnosti NTT Data Spain S.L.U., belgickej dcérskej spoločnosti; — dôvody vylúčenia spoločnosti EVERIS S.L.U. z častí 3 a 8 sporného verejného obstarávania; — odpoveď úspešných uchádzačov v rámci sporného verejného obstarávania na časť C „Dotazník technického hodnotenia“ Technických špecifikácií; — odpovede (dotazník + tabuľka cien vo formáte Excel) úspešných uchádzačov, uvedené v Prílohe II k Technickým špecifikáciám „formulár hodnotenia cien“ (Časti 1-10) – prinajmenšom výňatky relevantné pre časť 7.
Dôvody a hlavné tvrdenia Na podporu svojej žaloby uvádzajú žalobkyne tri žalobné dôvody. 1.
Prvý žalobný dôvod založený na pravdepodobnom porušení článkov 136 a 140 nariadenia 2018/1046 (1).
Žalobkyne tvrdia, že žalovaný nezohľadnil správne a súdne rozhodnutia vydané vo vzťahu k členovi konzorcia, ktorý bol zaradený ako prvý v poradí úspešných uchádzačov. 2.
Druhý žalobný dôvod založený na porušení článku 160 nariadenia 2018/1046.
Žalobkyne sa domnievajú, že žalovaný tým, že nevylúčil minimálne jednu ponuku s neobvykle nízkou cenou, protiprávne odmietol ponuku žalobkýň. 3.
Tretí žalobný dôvod založený na výhradách, pokiaľ ide o technické hodnotenie, a možnom porušení článku 160 nariadenia 2018/1046 rovnako v tejto súvislosti.
Žalobkyne predovšetkým tvrdia, že technické hodnotenie ponúk, ktorých váha tvorila 70 % pri vážení kritérií hodnotenia ponúk, je založené na príliš mnohých subjektívnych posúdeniach na to, aby ho Všeobecný súd mohol vážne preskúmať.
(1)
Nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (Ú. v.
EÚ L 193, 2018, s. 1).